มีอาการพะอึดพะอมเพลียมา2-3วันแล้วคับเมื่อเช้ากินข้าวเจ้าไปอาเจียน2ครั้งอยากทราบว่าเป็นอะไร (ผู้หญิง)
สวัสดีค่ะ อาการคลื่นไส้ กินข้าวไม่ค่อยได้อาจจะเกิดจากอาหารเป็นพิษ ลำไส้อักเสบ กระเพาะอาหารอักเสบ มีแผลในกระเพาะอาหาร หรือกรดไหลย้อน โดยส่วนใหญ่แล้วถ้าเป็นเฉียบพลันร่วมกับมีไข้ ปวดท้อง ถ่ายเหลว จะนึกถึงเรื่องอาหารเป็นพิษมากที่สุด ซึ่งเกิดจากการกินอาหารไม่สุกสะอาดส่วนการตั้งครรภ์นั้น ไม่ใช่อาการที่จำเพาะเจาะจง แต่ถ้ามีความเสี่ยง ก็ควรซื้อชุดตรวจการตั้งครรภ์มายืนยันด้วยเบื้องต้นดื่มน้ำมากๆ กินอาหารอ่อนๆรสไม่จัด รับประทานยาแก้คลื่นไส้ได้และควรไปพบแพทย์หากกินได้น้อยมาก อ่อนเพลีย อาเจียนอยู่ตลอด หรือมีไข้สูง